- Hindi News
- National
- होली से पहले जीवन में भरे खुशियों के रंग, फिर एक दूजे के हुए शिक्षक दंपती
होली से पहले जीवन में भरे खुशियों के रंग, फिर एक दूजे के हुए शिक्षक दंपती
अपरजिला एवं सेशन न्यायालय संख्या एक में शनिवार को न्यायाधीश प्रवींद्र सिंह ने अधिवक्ताओं की मौजूदगी में शिक्षक दंपती को ढाई साल बाद होली के त्योहार से पहले जीवन की खुशियों में रंग भर दिए। दंपती को फिर एकदूजे के होने से खुशियों के साथ घर भेजा गया। शिक्षक दंपती का कोर्ट में तीन माह से तलाक का मामला चल रहा था। दरअसल गांव बाटखानी निवासी शिक्षक जयप्रकाश पुत्र बसंतालाल की शादी 20 मई 2006 को गांव काठूवास निवासी शिक्षिका कुसुम के साथ हुई। कुछ वर्षों तक पति-प|ी का गृहस्थ जीवन सुखी रहा। जिन्हें एक बेटा भी हुआ है। लेकिन समय व्यतीत होने के बाद दोनों में पारिवारिक कलह होने से तलाक लेने की नौबत गई। जिससे शिक्षक शिक्षिका जुलाई 2014 से अलग-अलग रह रहे थे। जयप्रकाश ने एडीजे कोर्ट संख्या एक में जनवरी 2017 में तलाक की फाइल पेश कर दी। जयप्रकाश की ओर से अलवर की एडवोकेट सुषमा गुप्ता कुसुम की ओर से एडवोकेट विनोद यादव के माध्यम से पैरवी शुरू हुई। शेष| पेज 16
जिससेकोर्ट न्यायाधीश अधिवक्ताओं के माध्यम से समझाइश करने के प्रयास शुरू किए गए। कोर्ट की दूसरी तारीख पर आपसी पारिवारिक मतभेद को भुलाकर आठ वर्षीय बेटे के साथ पुन: गृहस्थ जीवन जीने की सलाह की सीख खुशियों के रंग में तब्दील हो गई। न्यायाधीश प्रवेंद्रपाल सिंह ने भी तलाक लेने के बजाय साथ-साथ खुशी से जीवन जीने की सलाह दी। कोर्ट परिसर में सुबह से चली दोनों के अधिवक्ताओं एवं न्यायाधीश की समझाइश रंग लाई। दोपहर बाद दोनों पुन: एक साथ रहकर जीवन जीने के लिए सहमत हो गए। न्यायाधीश ने अधिवक्ताओं की समझाइश एवं दंपती की आपसी सहमति करने पर धन्यवाद देते हुए दंपति को बधाई दी।
बहरोड़. एडीजे कोर्ट में मौजूद शिक्षक दंपती अधिवक्ता।
tgl_Latn sot_Latn hin_Deva hin_Deva hin_Deva hin_Deva bho_Deva